РЕПУБЛИКА СРБИЈА

ОПШТИНА ЉУБОВИЈА

- Општинско веће

Број: 06-137/2024-02

Датум: 05.04.2024. године

Љ У Б О В И Ј А

На основу члана 138. став 1. и став 2. Закона о спорту („Службени гласник РС“, број: 10/2016), члана 31. Правилника о одобравању и финансирању програма којима се задовољавају потребе и интереси грађана у области спорта у општини Љубовија, број: 06-406/2018-02 и члана 77.Статута општине Љубовија („Службени лист општине Љубовија“, број: 3/19), по спроведеном поступку Јавног конкурса за доделу средстава из буџета општине Љубовија у 2024. години за финансирање програма којима се задовољавају потребе и интереси грађана у области спорта, Општинско веће општине Љубовија, на седници одржаној дана 05.04.2024. године доноси

**О Д Л У К У**

О РАСПОДЕЛИ СРЕДСТАВА ИЗ БУЏЕТА ОПШТИНЕ ЉУБОВИЈА ЗА ФИНАНСИРАЊЕ ПРОГРАМА КОЈИМА СЕ ЗАДОВОЉАВАЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА У ОПШТИНИ ЉУБОВИЈА У 2024. ГОДИНИ

**I** **Одобравају се** средстваиз буџета општине Љубовија за финансирање програма којима се задовољавају потребе и интереси грађана у области спорта у општини Љубовија у 2024. години, после спроведеног Јавног конкурса за доделу средстава из буџета општине Љубовија а на основу Извештаја са предлогом стручне комисије за финансирање/суфинансирање годишњих програма спортских организација које имају седиште на територији општине Љубовија, бр. 06-195/2023-01 од 03.04.2024. године, и то следећим носиоцима програма/пројеката:

# СПОРТСКИ САВЕЗ ОПШТИНЕ ЉУБОВИЈА,

Програм редовних активности Спортског савеза општине Љубовија у 2024. години, у износу од 4.200.000,00 динара;

# ОПШТИНСКИ ФУДБАЛСКИ САВЕЗ ЉУБОВИЈА,

Програм редовних активности Општинског фудбалског савеза у 2024. години, у износу од 3.500.000,00 динара;

# ФУДБАЛСКИ КЛУБ „ДРИНА“ ЉУБОВИЈА,

Програм редовних активности Фудбалског клуба „Дрина“ у 2024. години, у износу од 3.040.000,00 динара;

# ФУДБАЛСКИ КЛУБ „ЦРНЧА“

Програм редовних активности Фудбалског клуба „Црнча“ у 2024. години, у износу од 200.000,00 динара;

# СПОРТСКО УДРУЖЕЊЕ „СЕЛАНАЦ“

Програм редовних активности Фудбалског клуба „Селанац“ у 2024. години, у износу од 200.000,00 динара;

1. **КОШАРКАШКИ КЛУБ „ЉУБОВИЈА“,**

Програм редовних активности Кошаркашког клуба „Љубовија“у 2024. години, у износу од 2.150.000,00 динара;

# КОШАРКАШКИ КЛУБ „МЛАДОСТ“,

Програм редовних активности Кошаркашког клуба „Младост“ у 2024. години, у износу од 600.000,00 динара;

# СПОРТСКО УДРУЖЕЊЕ „ЛИБЕРО 015“,

Програм редовних активности Спортско удружење „ Либеро 015“ у 2024. години, у износу од 1.450.000,00 динара;

1. **КАРАТЕ КЛУБ „ДРИНА“ЉУБОВИЈА,**

Програм редовних активности Карате клуба „Дрина“ у 2024. години, у износу од 450.000,00 динара;

1. **ШАХ КЛУБ „ДРИНА“ЉУБОВИЈА,**

Програм редовних активности ШК „Дрина“ у 2024. години, у износу од 500.000,00 динара;

**11) ПЛАНИНАРСКИ КЛУБ „ТОРНИЧКА БОБИЈА“ЉУБОВИЈА,**

Програм редовних активности ПК „Торничка Бобија“ у 2024. години, у износу од 500.000,00 динара;

**12)** **ФУДБАЛСКИ КЛУБ „ГРАБОВИЦА**“

Програм редовних активности Фудбалског клуба „Грабовица“ у 2024. години, у износу од 200.000,00 динара;

**13)** **ФУДБАЛСКИ КЛУБ „АЗБУКОВИЦА**“

Програм редовних активности Фудбалског клуба „Азбуковица“ у 2024. години, у износу од 350.000,00 динара;

**14)** **ФУДБАЛСКИ КЛУБ „МЛАДОСТ УЗОВНИЦА**“

Програм редовних активности Фудбалског клуба „Младост Узовница“ у 2024. години, у износу од 200.000,00 динара;

**15)** **ФУДБАЛСКИ КЛУБ „СЛОГА ДБ“ ДОЊА БУКОВИЦА**

Програм редовних активности Фудбалског клуба „Слога ДБ“ у 2024. години, у износу од 200.000,00 динара;

**II** Носиоци програма/пројеката из става I диспозитива Одлуке су обавезни да у року од 5 дана од дана објаве исте прецизирају активности и буџет програма/пројеката и исти ускладе са висином додељених средстава као и да о томе Комисији доставе допуну, односно измену предлога програма/пројеката. У супротном ће се сматрати да су одустали од предлога програма/пројеката.

**III** На основу ове Одлуке са носиоцима одобрених пројеката председник општине Љубовија закључиће уговор о финансирању програма којим ће се регулисати међусобна права и обавеза уговорних страна.

**IV** Ова Одлука биће објављена на званичној интернет страници општине Љубовија  **www.ljubovija.rs.**

**О б р а з л о ж е њ е**

Закон о спорту („Службени гласник РС“, бр. 10/2016) у члану 138. став 2. прописао је да јединица локалне самоуправе преко надлежних органа уређује ближе услове, критеријуме и начин и поступак доделе средстава из буџета јединице локалне самоуправе, односно одобрење програма за задовољавање потреба грађана у области спорта на територији јединице локалне самоуправе и начин јавног објављивања података о предложеним програмима за финансирање, одобреним програмима и реализацији одобрених програма.

Правилником о одобравању и финансирању програма којима се задовољавају потребе и интереси грађана у области спорта у општини Љубовија („Службени лист општине Љубовија“, бр. 19/2018) ближе се уређују услови, критеријуми, начин и поступак доделе средстава из буџета општине Љубовија, односно одобрење програма за задовољавање потреба и интереса грађана у области спорта на територији општине Љубовија. Према члану 4. истог Правилника предлоге годишњих и посебних програма могу поднети следеће организације:

* надлежни територијални спортски савез општине Љубовија – предлог свог годишњег програма и годишњих програма организација у области спорта са седиштем на територији општине Љубовија
* организације у области спорта са седиштем на територији општине Љубовија – предлог свог посебног програма

Програми којима се задовољавају потребе и интереси грађана у области спорта у општини Љубовија могу бити одобрени уколико испуњавају услове и критеријуме у погледу: предлагача програма, носиоца програма, садржине и квалитета програма и финансирања програма (члан 3. Правилника).

Предлози годишњих и посебних програма подносе се посебно за сваког носиоца програма и садрже податке из члана 15. Правилника а разматрају се ако су испуњени формални критеријуми из члана 16. истог и то: да је уз предлог програма достављено пропратно писмо у коме су наведене основне информације о носиоцу програма и предложеном програму, да је предлог програма поднет на утврђеном обрасцу читко попуњеном језиком и писмом у службеној употреби (апликациони формулар), да је предлог потпун, јасан, прецизан и да садржи веродостојне податке и да је поднет у прописаном року. Уз предлог програма доставља се и документација предвиђена конкретним правилником.

За оцену програма сходно члану 22. Правилника председник општине ообразује Стручну комисију која има председника и четири члана. Комисија врши стручни преглед и даје оцену поднетих предлога, на основу Закона и Правилника, и доставља Општинском већу предлог за одобравање програма. Сходно члану 27. Правилника, поступак одобравања програма се врши у три фазе: у првој фази се врши административна (формална) провера и оцена испуњености услова и критеријума у погледу носиоца програма, форме предлога програма и адекватности предложеног програма; у другој фази се врши вредновање квалитета програма а према критеријумима утврђеним Табелом вредновања из чл. 25. и 26. Правилника и утврђује предлог Општинском већу за одобрење програма док у трећој фази Општинско веће доноси одлуку, на предлог Комисије.

Имајући у виду напред наведено, донета је Одлука као у диспозитиву.

**ПОУКА О ПРАВНОМ СРЕДСТВУ:** Одлука Општинског већа општине Љубовија је коначна и против исте се може водити управни спор. Предмет управног спора не може бити износ добијених средстава по основу годишњих и посебних програма.

Решење доставити: рачуноводству, носиоцима програма/пројеката и архиви.

**ПРЕДСЕДНИК**

**ОПШТИНСКОГ ВЕЋА**

**Милан Јовановић с.р.**